LidanRubinov/Halacha-QA huggingface dataset:
שאלה: כמה זמן ניתן להשאיר קמח טרי ללא קירור: אני קונה קמח (מלא) מטחנה של אנשים יר"ש אשר מקפידים על ניפוי וברירת החיטה לפני הטחינה ושמירת הקמח בקירור לאחר טחינתו. אני מקבלת מהם את הקמח- (שיצא מקירור כאמור), אך לא תמיד מספיקה לשים אותו במקרר או במקפיא ולפעמים עובר יום. ברצוני לדעת כמה זמן ניתן להשאיר את הקמח מחוץ לקירור?
תשובה: וברכת ד' קמח שנמצא בפחות מ 14 מעלות לא מתפתחים הביצים. ההתפתחות היא תוך 20 שעות. יהודה הלוי עמיחי מכון התורה והארץ כפר דרום אשקלון
שאלה: אוהל להגן בשבת: לכבוד הרב, הרב אויערבאך (שמירת שבת כהלכתה פרק כד-הערה לו) התיר לפרוס רשת שבה פרוץ מרובה על העומד, על לול למניעת כניסת עופות, כי אין ברשת כזו שם אוהל והגנת הרשת אינה אהל להגן אלא הצלה ממזיקין ולא הבנתי מה ההבדל בין להציל מהמזיקים לבין להציל מחום וגשם ובכלל כשלכאורה הט"ז (סימן שיא-ס"ק כ"ז) לכאו אסר כובע משום אוהל אם מטרתו להגן מפני זבובים (האם הט"ז לא התקבל להלכה?)!?
תשובה: איסור אוהל בשבת קיים רק כאשר העומד מרובה על הפרוץ, היינו כאשר צפיפותו של האוהל היא מרובה, כאשר הפרוץ מרובה על העומד אין בזה משום איסור אוהל. אמנם, הרב זצ"ל (הגרש"ז אויערבך זצ"ל) הסביר שבמכת ברד הקב"ה לא המטיר את הברד על המבנים שמוגדרים כבתים, ולכן לא המטיר ברד על בתים שגגותיהם היו באופן שפרוץ מרובה על העומד, אך היה זאת באופן שהתקיים בגגותיהם דין לבוד בין כל עומד ועומד. אלא שלהלכה לא לומדים מכאן הגדרת אוהל בשבת. ביחס לט"ז, הסיבה שהט"ז אסר היא משום שדיבר על כובע שהעומד שבו מרובה על הפרוץ ולכן נחשב כאוהל בשבת.
שאלה: בדיקת מזוזות בבית חמי: אני גרה בבית של חמי כבר 3 שנים,ובתקופה שאני גרה שם אף פעם לא בדקו את המזוזות לאחרונה החלטתי שאני רוצה שנבצע בדיקה.שאלתי היא האם כשלוקחים את המזוזות לבדיקה זה ר להשאיר רק את המזוזה בפתח הבית? חמי אומר שזה אסור ואבא שלי אומר שזה אפשרי. אשמח לתשובתכם.
תשובה: א. יש לבדוק מזוזות פעמיים בשבע שנים, כלומר כל שלוש וחצי שנים בערך. יתכן שהמזוזות נבדקו זמן מועט לפני שהתחלת להתגורר בבית. ב. הדרך הטובה ביותר היא לקבוע עם הסופר שיחזיר את המזוזות באותו יום ואז אפשר להוריד את כל מזוזות הבית ולהחזירן באותו היום. אם מדובר בהרבה מזוזות אפשר לבדוק בכל יום מעט מזוזות ולהחזיר את המזוזות הנבדקות באותו היום בתוך כמה שעות  לחילופין אם הבדיקה לוקחת יותר זמן אפשר לשאול מזוזות מגמ"ח מזוזות ולקובען זמנית בפתחי הבית. בעז"ה, זכות ההקפדה במצוות מזוזה תגן עליכם
שאלה: לעשות חנוכת בית בפורים: האם ניתן לקיים חנוכת בית בפורים (בשילוב עם סעודת פורים). חשוב לי לציין שעברנו לבית לפני כחודש וחצי, אומנם לא הספקנו עדין לקיים חנוכת בית מכל מיני סיבות ורצינו לנצל את ההזדמנות שהמשפחה בחופש ולכן זה יקל עליהם להגיע (חלק מהמשפה גרים רחוק).
תשובה: אפשר לקיים חנוכת בית בתנאי שהלומדים צלולים ולא שתויים.
שאלה: להשתתף בהכתרה שיש בה חיקויים למורים: השנה בבית ספרנו כמו בכל שנה, יש הכתרה שאנו אחראים עליה. ההכתרה כוללת חיקויים של מורים (דיבור, לבוש, התנהגות וכו ). ראיתי בחזון עובדיה-פורים שזה ממש אסור. השאלה שלי היא, האם מותר לי להיות נוכח בהכתרה או אפילו לשחק תפקיד שבו אני לא מחקה אף אחד? חשוב לי מאד להשתתף באירוע הזה.
תשובה: א. אם אתה נוהג כהלכה ולא פוגע באף אדם מותר לך להשתתף באופן פעיל באירוע, כי גם בלעדיך הארוע יתקיים ואינך תורם דבר לעברות הנעברות ולכן אינך מסייע לדבר עברה. ב. הבעיה החמורה היא עצם הצפיה במחזה האסור ומסתמא גם לצחוק וללעוג. לזה איני מוצא פתרון.
שאלה: השלמת מניין על ידי זקן: רקע: אני מתפלל בבית כנסת שנמצא בירושלים בשכונת מוסררה. בית הכנסת הוא היחיד שפעיל 3 פעמיים ביום 7 ימים בשבוע וכל שאר בתי הכנסת שבשכונה אינם פעילים כלל! (למעט בשבתות). אנו כל בוקר ניתקלים לצערנו הרב בחוסר של אדם 1-2 להשלמת מניין. השאלה: יש איתנו מתפלל שהוא בגיל 80 שיבדל לחיים ארוכים וטובים!. אבל. הוא לפעמים עונה ולפעמים לא עונה לקדושה, קדיש, חזרת ש"ץ וכו. ולא פעם הוא העשירי והיחידי שלנו להשלמת המניין שלנו ואין אף אחד אחר. האם הוא נחשב לעשירי? האם הוא יכול להשלים מניין? ומי הם ה"כשרים וה"פסולים" למניין?
תשובה: אם הוא מבין פחות או יותר במה מדובר הוא מצטרף למניין.
שאלה: האם מותר להניח תפילין בצהריים?: אני לא מספיק להניח תפילין בבוקר. האם אני יכול להניח תפילין בסביבות 1-2?
תשובה: ב"ה לך. אני מאוד מבין את הקושי שלך, שלפעמים שעות הבוקר מאוד לחוצות ולא קל למצוא את הזמן. יחד עם זאת חשוב מאוד לדעת, שהזמן העיקרי להנחת התפילין הוא זמן תפילת שחרית וקריאת שמע. ולכן מאוד מאוד חשוב שתנסה למצוא את הזמן, אפילו כמה דקות, להניח את התפילין בבוקר ולקרוא איתן קריאת שמע ואולי אפילו תפילת שמונה עשרה. במידה ובשום אופן אתה לא יכול, תניח אותן מתי שאתה יכול, אפילו בצהרים (כמובן שלא לאחר שקיעת החמה, שאז אסור להניח תפילין), שגם בזמן זה הנחת התפילין היא מצוה חשובה מאוד וחשוב שתעשה אותה. לסיכום, ודאי שתוכל להניח תפילין בזמן שאתה יכול, אך חשוב להתאמץ מאוד להניח אותם כמה שיותר מוקדם ולהיות איתם בתפילת שמונה עשרה. ובהצלחה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: אמונה: מה אומר הזוהר הקדוש אודות הנשמה היהודית ויחודיותה. ובמה היא שונה מנשמה של כל גוי אחר. ב מראש סער דוד
תשובה: ענין הנשמה הוא השליחות ששלח אותה הבורא לעולם שלנו. היות וידוע שלעם ישראל יש שליחות קדושה לגלות את התורה ולקיימה, מכאן ברור שנשמות ישראל באות ממקום גבוה וקדוש, מעל נשמות הגויים שכל שליחותם הוא רק לצורך העולם האנושי ולא הקדוש. אמנם אם גוי מתגייר ומקבל עליו תורה וקיום מצוות הוא מקבל נשמה כי גם הוא באמצעות התורה פועל קדושה בעולם.
שאלה: סעודת פורים לאבל תוך 30 על אמו: אני בתוך שלושים על אמי, וכך יהיה גם בפורים. משפחתה של אמי נוהגת לעשות סעודת פורים משפחתית כל שנה - הורים שלה, אחים ואחיות נשואים וילדיהם. סה"כ כ8 משפחות. האם מותר להשתתף בסעודה?
תשובה: מה שנהוג כל שנה מותר לך גם השנה. אך תמעט קצת בשמחה.
שאלה: כוס בשרית מפלסטיק עם חלב בתוכה: מה דינה של כוס בשרית מפלסטיק ששפכו לתוכה חלב קר
תשובה: יש לשטוף היטב במים עם סבון.
שאלה: משה רבנו לא מוזכר בפרשת תצוה: למה אומרים שמשה רבנו לא מוזכר רק בפרשת תצוה. חיפשתי גם בפרשת נצבים והוא לא מוזכר ועוד כמה פרשות הוא לא מוזכר אחרי לידתו כמובן, מה הסיבה שככה אומרים?
תשובה: התבוננות במקור האמירה תגלה שאין כאן כל קושי. להלן שני מקורות בהם מופיעה אמירה זו: אמירה זו מובאת בשם הגאון מוילנא ("קהלת יצחק" על התורה לר' יצחק רייטבארד, וילנא תר"ס. מובא בפנינים משולחן הגר"א עמ' קכט ובחומש הגר"א על אתר. וראה דברי "בעל הטורים" על אתר). האמירה המדוייקת היא שמשה - דווקא בפרשה זו אינו מופיע, אף-על-פי שיום הזכרון שלו, ז' באדר, חל בדרך כלל בשבוע תצוה. והתשובה: השם יתברך ויתעלה שמו, הצופה ומביט עד סוף כל הדורות, ידע מראש כי בז' באדר יסתלק משה רבנו ע"ה, לזאת לא זכר שמו בפרשה הזאת, כדי לרמז על זה. מעין זה יש אצל בעל הטורים (בתחילת פרשת תצוה), וכך כתב: לא הזכיר משה בזה הסדר (רשת תצוה), מה שאין כן בכל החומש (שמות), שמשעה שנולד משה אין סדר שלא הוזכר בה. והטעם משום שאמר "מחני נא מספרך אשר כתבת" (שמות לב, לב) (ראה זהר פנחס רמו.) וקללת חכם אפילו על תנאי באה (מכות יא ע"א). עיין עוד שם.
שאלה: טבילת כלים לאורח: כאשר יש צורך להקל מדין אורח בטבילת כלים עפ"י האחרונים שסוברים שהחיוב הוע על הבעלים ולא איסור שימוש בכלי, האם זה רק כאשר הבעלים לא משתמש (כמו בהיתר כלי סחורה שרק אם בעל המסעדה לא משתמש בהם לאכילה פרטית אז מותר להקל) בכלים או אף כשמשתמש?
תשובה: אין הבדל.
שאלה: לענות לקדיש באמצע אשרי: אם אני באמצע אשרי עלינו לשבח וכו ואני שומע קדיש מה לעשות להפסיק ולענות או לא? ואם הרב יכול להביא מקור.
תשובה: אדם הנמצא באמצע אשרי, ובא לציון, עלינו לשבח וכן בכל חלקי התפילה שאחרי תפילת שמונה עשרה עליו להפסיק ולענות לקדיש וקדושה. הטעם בזה, שחלקים אלו בתפילה אינם נחשבים כ'דבר שבקדושה' שיש לאומרם דווקא במנין, ומצד זה מדרגת קדיש וקדושה שאומרים דווקא במנין גדולה יותר. זאת ועוד, אפילו בפסוקי דזמרא ובברכות קריאת שמע, שדין ההפסק בהם חמור, מפסיקים לקדיש וקדושה (לפחות לחלקים החשובים של הקדיש והקדושה) ובוודאי הדין כן בסוף התפילה. כמובן שאין זה מפחית מחשיבותם של תפילות אלו שמעלתם גדולה עד מאוד. לדוגמא: הגמרא (סוטה מט) אומרת שמיום שחרב בית המקדש העולם עומד על קדושת ובא לציון. המשנה ברורה הביא: (קלב ח): ויש לומר 'עלינו' באימה וביראה כי כל צבא השמים שומעים והקב"ה עומד עם פמליא של מעלה וכולם עונים ואומרים אשרי העם שככה לו אשרי העם וכו'.  להרחבה בענין עי' יבי"א או"ח ה ז  שו"ת אוצרות יוסף סימן ד בתוך ספר הלכה ברורה חלק ד ועוד
שאלה: פרוז הנוסע למוקפת בליל י"ד ודעתו לחזור: פרוז הנוסע בליל י"ד לפנות ערב לירושלים ודעתו לחזור באותו לילה,האם צריך להתעכב בעירו עד אחרי קריאת המגילה ואז לנסוע, או שמקבל עליו דין ירושלים בליל י"ד ונפטר מקריאת המגילה בערב? השאלה נשאלה בהמשך לשאלה "תל אביבי שנוסע לירושלים"
תשובה: כיון שאתה חוזר בלילה לביתך אתה חייב בפורים של י"ד ולכן עליך לשמוע קריאת מגילה במקום מגוריך ורק אח"כ ליסוע לירושלים.  עקרונית אפשר לשמוע קריאת מגילה בירושלים בליל י"ד אם יתאספו כמה אנשים כמוך שנמצאים בירושלים וחייבים בפורים של י"ד, אולם קשה למצוא קריאה כזו ולא כדאי כלל להתבסס על פתרון זה. פורים שמח!
שאלה: סלסלה עם חורים קטנים לטבילת כלים: אבקש לשאול, במקוה הכלים שבשכונתינו ישנה סלסלה המיועדת להקל על הטבילה, אך העירני חכם אחד דהחורים בסלסלה אינם בגודל של שתי אצבעות על שתי אצבעות כשופרפרת הנוד, וא"כ הרי המים שבכלי שאובים ואין להם דין השקה, אלא א"כ מכניסים את כל הסלסה למים (או לפחות להכניסה כשהיא מוטה על צדה), האם כנים הם הדברים, ואם כנים הם, האם אני צריך לחשוש על כלים שטבלתי או שטבלו בני ביתי אולי לא הכניסו את כל הסלסלסה והכלים לא נטבלו? אשמח מאד מאד בתשובתו,
תשובה: הערת אותו חכם נכונה. אמנם, ביחס לכלים שנטבלו כבר באופן זה, אם הם כלי זכוכית לא צריך להטבילם שוב, אם הם כלי מתכת כדאי להטביל שוב אך ללא ברכה.
שאלה: מתנה לכבוד פסח לאבל: אבי בשנת אבל על אמו ואני נוהג לקנות לו מתנה לפסח כל שנה. בדר"כ ספרי קודש ולימוד. או הגדה עם פירושים. האם בשנת האבל אני יכול לתת לו מתנה כזו? ראיתי שאם זה לצרכי לימוד תורה אין בזה הנאה כי "מצוות לא ליהנות ניתנו". אבל ברור שהוא יהנה מן המתנה ומתשומת הלב. כמה צריך להקפיד על ענין זה? מאד חשוב לי לתת לאבי מתנה לפסח.
תשובה: מותר לתת לאביך האבל מתנה המיועדת לצורכי לימוד בלבד, אפילו אם ישתמש בזה במהלך שנת האבל על אימו. בשורות טובות.
שאלה: אוכל פתוח בלילה במקרר: לכבוד הרב, לפי מה שידוע לי אסור לאכול אוכל שנשאר פתוח כל הלילה מכיוון שבלילה שורה רוח רעה. שאלתי היא: אם האוכל היה פתוח אבל בתוך המקרר (שהוא כמובן סגור) גם אסור לאכול אותו? לדוגמא חבילת ופלים שלא היתה סגורה טוב.
תשובה: לא דייקת. לא כל אוכל אסור, רק ביצה קלופה ובצל קלוף ללא שורש. לא כולם מקפידים על כך.
שאלה: קריאת שמע שעל המיטה: לאחרונה הבנתי שאם אני מקיימת מצווה יותר משלוש פעמים זה נחשב לי כנדר. לפני קצת יותר מחצי שנה התחלתי להגיד קריאת שמע שעל המיטה, אני מתמידה לקרוא קריאת שמע שעל המיטה כל לילה (אך היו מספר לילות מאז שהתחלתי שפספתי, משהו שלוש ארבע לילות). אתמול נתתי ליצר הרע להשפיע עליי וביודעין נרדמתי ללא קריאת שמע שעל המיטה. זה נחשב לי כהפרת נדר, מה עלי לעשות?
תשובה: ב"ה כל הכבוד על ההתמדה היפה כל כך בשמירתך על קריאת שמע שעל המיטה, זה ממש נפלא. התמדה בדברים חשובים כל כך ממש חשובה מאוד, והמשיכי בה כמה שאת יכולה. לכל אחד יש לפעמים משברים ונפילות, אך חשוב מאוד לא להתרגש מהן יותר מידי, גם אם לפעמים היצר הרע משתלט, גם אם לפעמים יש טעויות, חשוב להתגבר ולהמשיך הלאה. כן אפשר להמשיך אחר נפילה, חשוב וצריך לעשות זאת, וכך זוכים לתקן גם את הנפילה וגם להגיע למדרגה גבוהה יותר של התקדמות. אינני רוצה להיכנס לדיונים הלכתיים בנושא נדרים, הואיל ולדעתי זה לא חשוב כעת. מה שחשוב זה לראות איך את ממשיכה להתקדם, ולא הופכת נפילה למפולת. השאיפה צריכה להיות קדימה, להשתדל קדימה, לחשוב קדימה ולהשקיע את הכוחות להמשך התקדמות. אשמח לעזור לך בהמשך הדרך, לבחון איך להמשיך להתקדם, ומה אפשר להתחזק. בברכת הצלחה רבה הרב יצחק גרינבלט zahig1 gmail.com
שאלה: אבקת חלב נכרי לילדים: קניתי משקה לילדים פדיאשור. משקה זה חשוב להתפתחות של הילדים ומכיל את כל אבות המזון הנחוצים, ויטמינים ומינראלים. המשקה מכיל אבקת חלב נכרי, האם מותר לתיתו לילדים בגילאי 3 ו 4.5?
תשובה: לצורךבריאותם אתה יכול להשתמש בחלב.
שאלה: סיר פרווה שניתז עליו אדים בשריים: כבוד הרב וישר כח גדול על השרות הנפלא הזה לציבור! לפני כשלושה שבועות טיגנתי דגים במחבת עם ציפוי קרמי שהיא פרווה, לאחר שסיימתי לטגן וכיביתי את האש פתחתי סיר ובו התבשל החמין לשבת ואדים מהמכסה הבשרי התלכדו לטיפה של מים ונפלו על השמן החם. מאז לא השתמשתי במחבת כי לא ידעתי מה דינה? האם ניתן להשתמש בה כפרווה? האם יש צורך להגעילה? האם מותר להגעיל סיר עם ציפוי קרמי?
תשובה: המחבת צריכה הגעלה אולם במקרה שלך, שרק טיפות אדים נפלו עליה, די בעירוי מים רותחים עליה.
שאלה: להתלונן על גשמים: האם מותר להתלונן על גשמים. רוחות. או יש איזה איסור?
תשובה: מוזכר שכאשר יש ריבוי גשמים - לא מבקשים על רוב טובה, אבל רוחות ואובך שזה מזיק, מותר להתפלל כמו על כל צער.
שאלה: להסתכל בפניו של רשע: בכיתה למדתי שאסור להיסתכל בפניו של רשע. אם נותנים לי תמונה של היטלר, האם מותר לי להסתכל בפניו למטרות למידה?
תשובה: ראייה קצרה מותרת אבל התבוננות ארוכה לא, כדי שלא יחקק במודעות.
שאלה: בשר שעלה וניבלע בשנית: אדם שאכל ארוחה הכוללת מנה בשרית עם פרווה (לדוג בשר עם קוסקוס שבושל בכלי פרווה) ולאחר כמה זמן הייתה לו צרבת והאוכל עלה לפיו והוא בלע אותו מחדש ולא הקיא- האם צריך להתחיל לספור מחדש 3 6 שעות?
תשובה: סופר 6 שעות מסוף הארוחה, בשר בין השיניים וכן אוכל שעולה נלקח בחשבון ההפסקה בין בשר לחלב.
שאלה: איזהו העיקרון הגדול יותר?: הרב התעוררה אצלי שאלה עקרונית בדרכי בעבודת ה : איזה הוא העיקרון הגדול יותר?: 1)תיקון עולם במלכות שד-י. 2)תיקון עצמי, הנפש. כמאמר הרמח"ל : "שהאדם לא נברא אלא להתענג על ה ולהנות מזיו שכינתו שזהו התענוג האמיתי והעידון הגדול מכל העידונים שיכולים להמצא. ומקום העידון הזה באמת הוא העולם הבא, כי הוא הנברא בהכנה המצטרכת לדבר הזה. אך הדרך כדי להגיע אל מחוז חפצנו זה, הוא זה העולם. והוא מה שאמרו זכרונם לברכה (אבות ד): העולם הזה דומה לפרוזדור בפני העולם הבא. והאמצעים המגיעים את האדם לתכלית הזה, הם המצוות אשר צונו עליהן האל יתברך שמו. ומקום עשיית המצוות הוא רק העולם הזה. על כן הושם האדם בזה העולם בתחלה כדי שעל ידי האמצעים האלה המזדמנים לו כאן יוכל להגיע אל המקום אשר הוכן לו, שהוא העולם הבא, לרוות שם בטוב אשר קנה לו על ידי אמצעים אלה. והוא מה שאמרו, זכרונם לברכה (עירובין כב א): היום לעשותם ומחר לקבל שכרם." העקרונות בד"כ לא מתנגשים אבל כשהם כן, מה קודם? אביא דוגמא: אני מתנדב בתנועת "כנפיים של קרמבו"- תנועת נוער לילדים עם צרכים מיוחדים. אם כן הבעיה היא בחברה המעורבת: גם בנים ובנות ביחד, וגם עם אנשים לא שומרי מצוות. דוגמא שנייה היא: יישוב הארץ כנגד ת"ת. האם אנו לומדים ע"מ לעשות בעולם הזה ולתקן? או כדי לתקן את נפשנו? הרב יכול גם להפנות אותי למקום שבו מדברים על זה אם הנושא כבד מדי לאינטרנט. ב מראש, דוד.
תשובה: : סדר הדברים היא ראשית אדם יהיה צדיק. צדיק הכוונה היא לעשות את המעשים הראויים מבחינת עצמך ולהמנע מעבירות. על גבי המדרגה של צידקות ניתן להתרומם למדרגה גבוהה יותר שהיא חסידות. חסידות כבר האדם לא עוסק רק בתיקון עצמו אלא הוא עושה לפנים משורת הדין הוא יוצא מגדרו ומתיקונו האישי ועוסק בתיקון עולמו של הקב"ה. אם כן הסדר הוא קודם כל תעשה מה שאתה חייב. על גבי זה ניתן גם לעבור ולתקן מעבר לתיקון האישי. כשאתה לעשות חסד בעמותה אין לך היתר לעשות עבירות בדרך. קודם כל תקיים את המחויביות שלך. על גבי זה תוסיף חסד. במקרים שבו ההתנדבות והעיסוק במצווה אינו גורם לך להקל ראש עם בנות וכל מעשיך הם ענינים כדי לתרום ואין אתה נפגע אישית ברמת הצניעות שלך אזי אין כאן עבירה שאתה עושה ולכן אתה יכול לתרום גם אם יש שם בנות. גם בנושא ארץ ישראל ולימוד תורה שני הדברים האלו צריכים להתקיים בידנו וכמו שבנוגע לשאר המצוות אין אדם נפטר ממצוות בגלל לימודו שהרי כל לימודו הוא לימוד שנועד להביא לידי מעשה כך גם בנוגע למצוות ישוב הארץ. אולם אם מדובר על מצווה שאין לה גבולות ויכול את הלהקדיש את כל ימיך בעבורה כאן יש לומר שראשית אתה מצווה ללמוד תורה ורק בחלק מועט מהזמן שלך תתעסק במצווה שאין לה הגדרה מדויקת. רבה
שאלה: מטרת העולם: אני וחברי דיברנו על מטרת העולם. אני טענתי שמטרתנו בעולם הזה הוא לתקן אותו מחטא אדם הראשון כדי לגלות את שם ה בעולם ולעומת זאת הוא טען כי העולם נברא כי א-לוהים רצה לראות איך נתמודד בני אדם בעולמו. כלומר דעתו היא שאנו (בני האדם) צריכים לתקן אותו אך העולם לא שואף ליותר מזה ובמילים אחרות נבראנו כדי לתקן בלבד ולעולם לא נפסיק לתקן. תקן אותי אם אני טועה אך אני מניח כי תפיסתי היא הנכונה. יש מקור לתפיסתי?
תשובה: : לא הבנתי את מחלוקתכם. העולם נברא משום שהקב"ה הוא מקור הטוב והקב"ה חפץ שיהיה הרבה גילוי של טוב בעולם. הטוב יכול להתגלות על ידי קירבה אל מקור הטוב שזה הקב"ה. הקב"ה שם אותנו בעולם שמטרה הוא להפוך אותו קודם כל לגן עדן. גם כשנהפוך את העולם לגן עדן ונתגבר על הנפילה של אדם הראשון ישאר לנו יעוד להמשיך לרומם גם את העדן. זאת נעשה על ידי המשך שליחותינו בעולם שליחות שהוגדרה לאדם הראשון: לעבדה ולשמרה.
שאלה: טעות בקריאת התורה: בעל קורא שקרא "ובער בשדה אחר", המילה בשדה ביטא שווא תחת הבית וקמץ תחת השין. האם צריך להחזירו? אולי יש כאן שינוי משמעות במקום המשמעות שדה של אדם אחר, משמעות של שדה שניה של אותו אדם שבהמותיו הלכו משדה אחד שלו לשדה אחר שלו. (עיי"ש ברש"י, שפתי חכמים וגור אריה)
תשובה: שינוי זה יש בו משום שינוי משמעות הקריאה ועל כן יש להחזיר בעל קורא המבטא באופן זה.
שאלה: השפעת צבעי הבגד על הלובש: רק רציתי לדעת האם יש תכונות כלשהן לצבעים נגיד אם אני אלבש שחור אז זה ישרה עלי דברים לא טובים או עם תכלת או לבן זה יעורר בי דבר טוב וכו.יש כזה דבר או שאפשר ללבוש שחור וצבעים עזים חופשי?
תשובה: נזכר שהצבע השחור עוזר לנסוך על האדם רצינות והרהורי תשובה ולכן צבע זה עדיף לימות החול. צבעים עזים ומבריקים אינם ראויים אף פעם.
שאלה: שימוש במיקורגל במקום ציבורי: האם מותר להשתמש במיקרוגל במקום ציבורי שידוע שמחממים בו גם דברים חלבי ובשרי, ולחמם בו דברים סגורים בקופסה?
תשובה: דברים סגורים בקופסה מותר.
שאלה: מי שרק טעם נוזל בשרי: התורה אומרת לא תבשל גדי בחלב אמו. ההלכה אומרת שאם יש בתוך קדרה אוכל שבושל בו בשר צריך להמתין כ-6 שעות בין המאכל הבשרי למאכל או שתיה חלבית. מה קורה אם טעמתי נוזל של מאכל בשרי, האם עדיין עלי להמתין 6 שעות? הרי הסיבה לזמן המתנה של 6 שעות היא כדי לתת לבשר להתעקל בקיבה וכדי שלא יהיה חשד לבשר בשיניים אם אינני טועה.
תשובה: אומנם סיבת ההמתנה של חלב אחרי בשר היא זמן העיכול הממושך של הבשר או בגלל טעמו החזק, אך המנהג להמתין גם בהעדר סיבות אלו. מיהו, טעימה בעלמא לא אוסרת.
שאלה: לשלם צ ק שעבר התאריך שלו: אדם פנה אלי עם שיק שנתתי למישהו אחר והתאריך עבר לפני שלוש שנים. האם קיימת מצידי התחייבות לשלם את סכום השיק מאחר שלמעשה הוא לא קיבל את כספו? כמו"כ, האם הוא יוכל לגבות ממני את השיק באמצעים אחרים, לא דרך הבנק?
תשובה: היות וזה לא נפרע אתה חייב לשלם את הצ'ק.
שאלה: פורים בהר גילה: חייל הנמצא רת חינוך בבית ספר שדה בהר גילה ומשתחרר ביום רביעי אחה"צ וחוזר לביתו באיזור המרכז, אם בהר גילה נוהגים כירושלים האם הוא יפסיד את הפורים? מה עליו לעשות? האם הר גילה אכן נחשב כירושלים לענין הפורים?
תשובה: דעת הרב אוירבך, שכל מקום שמקבל שירותים עירוניים מעיריית ירושלים הוא קשור לעיר העתיקה ועושה פורים בט"ו לפי ירושלים. במקרה של השאלה, הוא יכול לעשות את פורים בביתך.
שאלה: למה חובת התפילה לא חלה רק על הכהנים: קראתי בפניני הלכה - תפילה, וראיתי שכל מנהגי התפילה שלנו מבוססים על מנהגי הקרבת הקרבנות בבית המקדש. ויש הקבלה מלאה בין התפילות לעבודת הכהנים בבתי המקדש. לכן, היה ניתן לצפות שכפי שהכהנים הם אלו שמשרתים בבית המקדש, אזי הם יהיו אלו שתחול עליהם חובת התפילה התלת יומית, ואילו על כלל ישראל תדירות התפילה תהיה כתדירות הביקור של כלל ישראל בבית המקדש,או שכלל ישראל יממנו את בתי הכנסת, כפי שמימנו את הקרבנות. מדוע אין זה כך? האם מדובר רק בסיבות טכניות, כגון הרצון לשמור על המסגרת הקהילתית בתקופת הגלות או שיש בכך טעמים מהותיים-רוחניים?
תשובה: כל יום היו קורבנות והתפילה כנגד הקורבנות. חוץ מזה, לפי הרמב"ם יש מצווה כל יום להתפלל. כמו שכל יום יש לאכול, כך התפילה היא המזון הרוחני של האדם. האדם נמצא בעולם חומרי ואם לא יתלווה לזה הדבקות רוחנית הוא עלול לשקוע בזה.
שאלה: עובד סוציאלי כהן בבית אבות: כעובד סוציאלי בבית אבות וככהן, רציתי לשאול: א. מדי פעם ישנן תורנויות וכחלק מאנשי הצוות אני אמור מדי פעם להישאר כאחראי על האירגון בשבת בבית אבות, לאכול את הסעודות ולישון שם. כיצד יש לנהוג בתור כהן במידה שאם ח"ו מישהו נפטר? אם אין לי איפה לאכול לישון בקרבת מקום לבית האבות, האם זה נכון שהצוות לא יודיע לי שמישהו נפטר או שבמידה וכן, אני יכול להיכנס לחדר ולהישאר בו עד מוצ"ש? ב. במהלך היום-יום כשאני עובד שם, כיצד עליי לנהוג אם ח"ו מישהו נפטר (שזו בעצם שאלה מקבילה לכיצד ינהג רופא כהן מנתח כהן בבי"ח כשנודע על פטירת אחד המאושפזים)? ג. האם בבחירת מקום עבודה יש להימנע מלעבוד בבית אבות או בבי"ח? האם זה אינו ראוי הלכתית או שעדיף להימנע מלעבוד שם? ד. בענין שכר שבת, האם יש בעייתיות אם עובד מתחיל כתורן מיום שישי בצהריים עד צאת שבת ומקבל ע"כ שכר כתורן שבת? ב ובכבוד רב.
תשובה: א-ב. אומנם אסור לך להימצא באהל אחד עם המת אך אם אין לך מקום אחר וגם תפקידך מחייב את הישארותך אתה יכול להסתגר זמנית בחדר אחר כשהוא סגור עד שהמת יפונה החוצה. יש לדאוג לכך שחדר מתים יימצא במבנה מבודד בחוץ. ג. מותר לך לעבוד שם עפ"י התנאים הנ"ל. ד. שכר המשולם גלובלית, גם אם הוא מכיל שכר עבור שבת, נחשב כהבלעה ומותר.
שאלה: קריאת שמע שעל המיטה: ברצוני לשאול 2 שאלות 1.האם ישנה הגבלה כלשהי בזמן קריאת התיקון הכללי או שאפשר לקרוא תיקון הכללי בכל זמן ובכל יום? 2. אני מתפללת כל לילה נשמת כל חי,תיקון הכללי וקריאת שמע שעל המיטה. רציתי לדעת אם אני יכולה לשכב כאשר אני קוראת את התפילות הללו או שאני חייבת לשבת. ושבוע טוב מלא בשורות טובות
תשובה: 1. אין הגבלה, ויש המקפידים לא לקרוא תהילים מהשקיעה עד חצות הלילה במקרה שאת יכולה לומר בזמן אחר, אך אם אחרת לא תאמרי ודאי נכון לומר גם לאחר השקיעה. 2. את יכולה לשכב על הצד, ולמנהג האשכנזים אם לא קשה ולא שכבת כבר עדיף בישיבה, כדי לקבל עול מלכות שמים בצורה מכובדת ולא דרך גאווה. (מקורות: שו"ע סימן סג סע' א  רמ"א סימן רלט סע' א ומשנ"ב שם ס"ק ו) יתקבלו ברכותייך ונשמע אך בשורות טובות,
שאלה: בשר רגיל ובשר חלק שנצלו על גבי רשת אחת: אדם המקפיד לאכול בשר חלק (בשר בקר) ומתארח אצל חברים, באירוע או במסעדה, ששם צלו ("על האש") על גבי רשת אחת בשר בהכשר רגיל יחד עם "פרגית" (מעוף), עוף או בשר חלק: א. האם מותר לו לאכול את העוף או הבשר החלק? ב. האם יש נ"מ אם טבלו את הבשרים כולם באותו רוטב, כשהם עדיין קרים (לפני הצליה)? ג. האם יש נ"מ אם הבשרים נצלו על גבי אש ממש (גחלים) או בתנור - גריל? ד. אם יש נ"מ בסעיף ג, האם זה משנה אם התנור פתוח בשעת הצליה או סגור? השאלה נשאלה בהמשך לשאלה "על האש" אצל חברים לא דתיים"
תשובה: ראוי היה שכולם יאכלו בשר חלק אך כיון שזה לא המצב נפרט בהתאם: א.מותר. ב. אין הבדל. ג.בתנור יש לחות ופחות טוב אלא אם כן עטוף בנייר כסף. ד.עדיף אבל לא משמעותי. אם אתה מוזמן לאכול אצל חברים או משפחה, בוודאי בסעודת מצווה, אתה יכול להקל בכו זה.(ראה יבי"א ה,ג)
שאלה: לשמור שבת ולהניח תפילין: לרב. יש לי שאלה בקשר לשכר שמירת השבת. כולם אומרים שמי ששומר שבת כאילו קיים את כל התורה כולה ושהשבת שקולה כנגד כל המצוות בתורה. השאלה שלי היא כזאת, אם השכר של שמירת השבת הוא כנגד כל התורה וזה נחשב למי ששומר שבת כאילו קיים את כל התורה אז למה אני ששומר שבת צריך גם להניח תפילין, ללכת עם ציצית, ללכת לבית כנסת וכו, אם בכל מקרה נחשב שקיימתי את המצוות האלה כי שמרתי שבת? מראש.
תשובה: ב"ה שאלה יפה מאוד שאלת, שאלה שחשוב להתעסק איתה, להתבונן בה ולהבין אותה היטב. כשאנו למדים את התורה אנו נפגשים עם ביטויים שונים ביחס למצוות שונות, ביטויים שחכמים באים להגדיל בעינינו את המצוות האלו, כגון הביטוי שהזכרת בעניין השבת, וכן שקולה ישיבת ארץ ישראל כנגד כל התורה כולה ועוד ועוד. כמובן שביטויים אלו לא באים להוריד את החשיבות של קיום שאר המצוות, אלא הם באים להראות לנו את החשיבות המיוחדת של המצווה הזו שבאו חכמים להדגיש, להראות לנו כמה היא מרכזית לחיים שלנו, כמה שהיא מרכזית בכל הקשר עם ה' יתברך, ולבניינו של עם ישראל. השבת היא יסוד האמונה שלנו, שכן אדם ששומר את השבת מעיד על ידי כך שהעולם איננו הפקר, ולא נעשה לחינם, אלא הוא עולם שנברא על ידי ה' יתברך, שהוא עולם שיש לו משמעות ויש לו יעוד, וממילא גם יש לנו תפקיד חשוב בעולם, לקדש את שמו ולגלות את אלוקותו בעולם שלנו. השבת היא בסיס, אך לא באה להחליף את שאר הדברים, אלא באה לתת להם משמעות וטעם גדול יותר. אנו מבינים שכל מצווה יש לה שכר עצום, וודאי שאין שכר מצווה אחת נוגע בשכר מצווה אחרת, ולכן לא שייך לא לעשות מצווה אחת בגלל מצווה אחרת שעושים. אך יש נקודה יותר עמוקה וחשובה. כל מצווה מקשרת את האדם ואת עם ישראל לאבינו שבשמים. כל חיבור נארג למכלול של קשר חזק וחי עם אבינו שבשמים. כל מצווה היא קשר חדש, מיוחד שאין כדוגמתו, ויחד כולם מחברים בקשר בלתי ניתק עם אבינו שבשמים. אכן יש קשרים מרכזיים יותר ויש פחות, אך מכולם יחד נהיה הדבר הקדוש והשלם. ועוד נקודה חשובה, שחשוב מאוד להתבונן בה. האדם נברא בעולם כדי לפעול ולעשות, כפי שכתוב בתורה: "אשר ברא אלוקים לעשות". ה' רוצה שאנו נפעל בעולם, שאנו נקדש את העולם החומרי, ונרומם אותו לגילוי ה' בעולם, ולתיקון העולם לגאולה שלמה. השבת היא חלק מהבניה הזו, חלק חשוב, ואף שבה אסורה המלאכה, היא הפסקה מהמלאכה אבל היא הנותנת כח לכל העבודה של כל השבוע. לא רק בגלל המנוחה שבשבת, אלא בעיקר בגלל שממנה יונקים כוחות נפשיים ורוחניים לכל המשך הדרך. השבת היא מעין טעימה מעולם הבא, מהתיקון שמעורר את הרצון להגיע ליום שכולו שבת, לזמן שכולו מתוקן ומקודש. היא מקשרת אותנו אל הבסיס ואל השאיפה של התיקון של כל העולם, מה שהיה בבסיס בגן עדן, שיהיה בכל העולם שלנו. ודאי שחייבים לשמור את כל המצוות, ודאי שהשבת לא יכולה להחליף אותן, אבל היא שקולה כנגד כולם, כי מעלתה גדולה מאוד, וממילא אם נדע לחיות אותה בכל הגדלות שלה, נזכה בעזרת ה' לגאולה שלמה במהרה. אשמח להיות בקשר ולהמשיך לעזור בכל מה שאוכל. הרב יצחק גרינבלט zahig1 gmail.com
שאלה: מתי מותר לבטל תפילה במנין?: לק"י יצא לי כבר פעמיים שקבעתי שעור עם מורה הנהיגה בבוקר, ובאותו בוקר קמתי מאוחר כך שהייתי יכול להספיק את השיעור באיחור של דק ספורות, רק אם אתפלל ביחיד וקצר קצר, דהיינו מעט פסד"ז, קרית שמע וברכותיה, ושמו"ע. בפעם הראשונה לא עשיתי כך אלא ביטלתי שיעור אחד, אח"כ דיברתי עם המורה והוא לא אהב את זה בלשון המעטה, אע"פ שאני משלם לו על השעור גם אם לא עשיתיו בפועל, זה גורם לו אי נעימות לקחת את הכסף בלי שעשה שיעור, ועוד שהוא מנסה להחזיר לי אח"כ את הדק האלה, ועוד שעצם זה שיצא מהבית שלו לחינם ובא עד לשכונתי, כחצי שעה נסיעה, זה גורם לו לכעוס ולהתעצבן. שאלתי האם אני צריך להתחשב בשיקולים אלו ולהתפלל קצר, אם ח"ו יקרה לי שוב שאקום מאוחר, או שמכיון שהוא מקבל את הכסף בכ"מ, אסור לי להתחשב בזה. אולי יש פה גם שיקול של חילול ה, שאני בן ישיבה ולא עומד בזמנים.
תשובה: האם אין בסביבתך מניין מוקדם, כגון, ב5.45?